Document ID: 32005R2107

A BIZOTTSÁG 2107/2005/EK RENDELETE
(2005. december 21.)
a tejágazatra vonatkozó 174/1999/EK, 2771/1999/EK, 2707/2000/EK, 214/2001/EK és 1898/2005/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej és tejtermékek piacának közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 10., 15. cikkére, 31. cikkének (14) bekezdésére és 40. cikkére,
mivel:
(1)
A nyers tej, a hőkezelt tej és a tejalapú termékek előállítására és forgalomba hozatalára vonatkozó egészégügyi szabályok megállapításáról szóló, 1992. június 16-i 92/46/EGK tanácsi irányelvet (2)2006. január elsejétől a 2004/41/EK európai parlamenti és tanácsi irányelv (3) hatályon kívül helyezi, és helyébe az élelmiszer-higiéniáról szóló, 2004. április 29-i 852/2004/EK parlamenti és tanácsi rendeletet (4), illetve az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK parlamenti és tanácsi rendeletet (5) lépteti.
(2)
Az egyértelműség érdekében indokolt a tejre és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályainak megállapításáról szóló, 1999. január 26-i 174/1999/EK bizottsági rendeletben (6), a vaj- és a tejszínpiaci intervenció tekintetében az 1255/1999/EK tanácsi rendelet alkalmazásával kapcsolatos részletes szabályok megállapításáról szóló, 1999. december 16-i 2771/1999/EK bizottsági rendeletben (7), az iskolai tanulók tejjel és egyes tejtermékekkel való ellátására irányuló közösségi támogatás tekintetében az 1255/1999/EK tanácsi rendelet alkalmazásával kapcsolatos szabályok megállapításáról szóló, 2000. december 11-i 2707/2000/EK bizottsági rendeletben (8), a sovány tejpor piacán történő intervenció tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló, 2001. január 12-i 214/2001/EK bizottsági rendeletben (9) és végül a tejszín, a vaj és vajkoncentrátum a közösségi piacon történő forgalombahozatala tekintetében az 1255/1999/EK tanácsi rendelet alkalmazásával kapcsolatos részletes szabályok megállapításáról szóló, 2005. november 9-i 1898/2005/EK bizottsági rendeletben (10) a 92/46/EGK irányelvre vonatkozó hivatkozásokat kiigazítani.
(3)
Az 1898/2005/EK rendelet 1. cikke a) pontjának megfelelően az 1255/1999/EK rendelet 6. cikke (2) bekezdése alapján csökkentett áron történő értékesítésre felvásárolt intervenciós vaj 2003. január 1-je előtt raktározásra kell kerüljön. Tekintettel a még mindig rendelkezésre álló nagy mennyiségű készletre és a piaci helyzetre, a fent említett rendelet 1. cikke a) pontjában szereplő időpontot célszerű 2004. január 1-jére módosítani.
(4)
Az e rendeletben foglalt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 174/1999/EK rendelet 1. cikke (4) bekezdésének helyébe a következő szöveg lép:
„(4) Ahhoz, hogy az 1255/1999/EK rendelet 1. cikkében felsorolt termékekre visszatérítést lehessen nyújtani, azoknak meg kell felelniük a 852/2004/EK európai parlamenti és tanácsi rendelet (11) és a 853/2004/EK európai parlamenti és tanácsi rendelet (12) vonatkozó követelményeinek, különös tekintettel az engedélyezett létesítményben történő előállításra és a 853/2004/EK rendelet II. mellékletének I. szakaszában megállapított azonosító jelölésre vonatkozó követelményeknek.
2. cikk
A 2771/1999/EK rendelet 5. cikke (1) bekezdésének a) pontja helyébe a következő lép:
„a)
Jóváhagyásuk a 853/2004/EK európai parlamenti és tanácsi rendelet (13) 4. cikkével összhangban történik, és rendelkeznek a megfelelő műszaki felszereltséggel;
3. cikk
A 2707/2000/EK rendelet 3. cikke (6) bekezdése helyébe a következő szöveg lép:
„(6) Ahhoz, hogy az e rendelet I. mellékletében felsorolt termékekre visszatérítést lehessen nyújtani, azoknak meg kell felelniük a 852/2004/EK európai parlamenti és tanácsi rendelet (14) és a 853/2004/EK európai parlamenti és tanácsi rendelet (15) vonatkozó követelményeinek, különös tekintettel az engedélyezett létesítményben történő előállításra és a 853/2004/EK rendelet II. mellékletének I. szakaszában megállapított azonosító jelölésre vonatkozó követelményeknek.
4. cikk
A 214/2001/EK rendelet a következőképpen módosul:
1.
A 3. cikk (1) bekezdése a) pontjának helyébe a következő szöveg lép:
„a)
rendelkeznek a 853/2004/EK európai parlamenti és tanácsi rendelet (16) 4. cikke szerinti engedéllyel és a megfelelő műszaki felszereltséggel;
2.
Az I. melléklet 5. lábjegyzete helyébe a következő szöveg lép:
„(5)
A sovány tejpor gyártásához használt nyers tejnek meg kell felelnie a 853/2004/EK rendelet III. mellékletének IX. szakaszában meghatározott követelményeknek.”
5. cikk
Az 1898/2005/EK rendelet a következőképpen módosul:
1.
Az 1. cikk a) pontjában „2003. január 1-je” helyébe „2004. január 1-je” lép.
2.
A 5. cikk (1) bekezdésének második albekezdése helyébe a következő szöveg lép:
„Az első albekezdésben említett vajnak, vajkoncentrátumnak, tejszínnek és köztes termékeknek meg kell felelni a 852/2004/EK európai parlamenti és tanácsi rendelet (17) és a 853/2004/EK európai parlamenti és tanácsi rendelet (18) követelményeinek, különös tekintettel a termékek engedélyezett létesítményben történő előállítására és azok azonosítási jeleire vonatkozó követelményekre a 853/2004/EK rendelet II. melléklete I. szakaszában megállapított követelményeknek megfelelően.
3.
A 13. cikk (1) bekezdése b) pontjának helyébe a következő szöveg lép:
„b)
adott esetben jóváhagyásuk a 853/2004/EK rendelet 4. cikkével összhangban történt;”;
4.
A 47. cikk (1) bekezdésének második albekezdése helyébe a következő szöveg lép:
„A 852/2004/EK rendelet és a 853/2004/EK rendelet ide vonatkozó követelményeinek megfelel, különös tekintettel a termékek engedélyezett létesítményben történő előállítására és a 853/2004/EK rendelet II. melléklete I. szakaszában az azonosító jelölésekre vonatkozó követelményekre.”
5.
A 63. cikk (2) bekezdése a) pontjának helyébe a következő szöveg lép:
„a)
jóváhagyásuk a 853/2004/EK rendelet 4. cikkének megfelelően történt;”.
6.
A 72. cikk b) pontjának ii. alpontja helyébe a következő szöveg lép:
„ii.
a 852/2004/EK rendelet és a 853/2004/EK rendelet vonatkozó követelményeinek, különös tekintettel az engedélyezett létesítményben történő előállításra és a 853/2004/EK rendelet II. melléklete I. szakaszában az azonosító jelölésekre vonatkozó követelményekre.”
7.
A 81. cikk (1) bekezdése helyébe a következő szöveg lép:
„(1) A kedvezményezettnek a vajat olyan csomagolásban kell leszállítani, amelyen egyértelmű és kitörölhetetlen betűkkel szerepel az érintett országban alkalmazott minőségi osztályba sorolása és azonosító jelölése a 72. cikk b) pontjának megfelelően, valamint amely a XVI. melléklet (1) bekezdésében felsorolt bejegyzések közül legalább egyet vagy többet tartalmaz.”
6. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2006. január 1-jétől kell alkalmazni az 5. cikk (1) bekezdése kivételével, amelyet 2005. december 16-tól kell alkalmazni.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. december 21-én.

Labels: 7
0
17
5